આજનો યુગ ઔધોગિક વિકાસનો યુગ છે. આજે વિજ્ઞાાને ઘણી પ્રગતિ કરી છે અને રોજ નવી નવી શોધો થતી રહે છે. રોજ નવી નવી મશીનરીઓ બજારમાં આવતી રહે છે. જેનાથી ઉચ્ચ ગુણવત્તાવાળો માલ બજારમાં ઠલવાતો જાય છે તો પછી એવું કયું કારણ છે કે ઘણા-ઔધોગિક એકમો પૂર્ણ રીતે સફળતા મેળવી શક્તા નથી? આશા અનુરૂપ નફો મેળવી શક્તા નથી? રોજ નવી નવી સમસ્યાઓ સાથે ઝઝૂમવું પડે છે. ક્યારેક મશીનોનું મેઈન્ટેનન્સ તો ક્યારેક બીજી પરેશાની આવી પડે છે. આવું કેમ? એની પાછળ વાસ્તુદોષ હોવાનું મનાય છે. આવા એકમોથી માત્ર માલિક જ હેરાન થાય છે એવું નથી એની સાથે સંકળાયેલ દરેક વ્યક્તિ ઉપર પણ આની અસર પડે છે. એની અસર આખરે જીવનમાં પણ આવી જાય છે.